HORVÁTH-KŐRÖS TÜNDE
Horváth-Kőrös Tünde 2004 óta erősíti iskolánk oktatói testületét. 
Tanítványai rendszeresen vesznek részt országos szakmai megmérettetéseken, ahol szép eredményeket érnek el.
Az idei évi Luca Pacioli Középiskolás Versenyen több tanulóval indult. A feladatokkal a közgazdasági, számviteli, pénzügyi és adózási tudásukat mérték össze a diákok. Nemcsényi Bianka 12B. osztályos tanuló bejutott a verseny országos döntőjébe! Bianka végül nem állhatott dobogóra, eredményével és helytállásával méltón képviselte iskolánkat, amelyre mindannyian büszkék lehetünk. 
Tünde szakmai munkája, elkötelezettsége és a tehetséggondozás területén végzett kiemelkedő tevékenysége példaértékű kollégái és tanítványai számára egyaránt. 
Horváth-Kőrös Tünde méltó a Siker Kovácsa Díjra! 
Az elért eredményekhez gratulálunk, a jövőre vonatkozóan további sikeres versenyeket kívánunk!

